《陪德孺游徐氏园池》
宋代·李处权

十载吾庐信不通，偶来仁里一尊同。
心惊人物如江左，眼净林塘似洛中。
著日晶明松下雪，弄波萧瑟竹间风。
浇花酿酒勤料理，作记东园有醉翁。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。